Villa Monastero var opprinnelig et cistercienser-nonnekloster tilegnet Jomfru Maria. Nonneklosteret ble bygget på slutten av 1100-tallet. Opp gjennom tidene har klosteret hatt en rekke eiere, og i 1569 kjøpte Paolo Mornico eiendommen, for penger han hadde tjent på jernutvinning i Valsassinia. På 1600-tallet sto Mornico-familien for en omfattende ombygging og utsmykket bygningen i sin karakteristiske eklektiske stil.